สวัสดีค่ะ ประจำเดือนมาครั้งสุดท้ายวันที่13-16ตุลาคม เดือนพฤศจิกายนไม่มา(ช่วงเดือนพฤศจิกายนวันที่22ซื้อที่ตรวจครรภ์มาตรวจแต่ไม่ขึ้นสองขีด,,สิ้นเดือนพฤศจิกายนซื้อมาตรวจอีกทีขึ้นสองขีดจางๆ) 3ธันวาคมตรวจอีกรอบขึ้นสองขีด(เข้มขึ้นมาอีก) 18ธันวาคมไปฝากครรภ์เขียนลงในสมุดอายุครรภ์8สัปดาห์ เมื่อวันที่10เจ็บท้องไปพบคุณ คุณซาวด์ผ่านช่องคลอดเจอแต่ถุงตั้งครรภ์แต่ไม่เจอเด็ก คุณบอกว่า11สัปดาห์น่าจะเจอเด็กได้แล้วให้ตัดสินใจขูดมดลูกแต่หนูยังไม่ตัดสินใจขูด ดังนั้นคุณเลยนัดอีกสองสัปดาห์เพื่อไปตรวจดูเด็ก กังวลมากเลยค่ะคุณขอความกรุณาคุณช่วยตอบให้กระจ่างหน่อยค่ะเครียดมากเลย
สวัสดีค่ะ หากเป็นคนที่มีประจำเดือนมาสม่ำเสมอทุกเดือน และจำวันที่มีประจำเดือนครั้งสุดท้ายได้ คือวันที่ 13 ต.ค.60 เมื่อนับจนถึงวันนี้ (12/1/61) คือประมาณ 13 สัปดาห์ ซึ่งเป็นอายุครรภ์ที่ควรจะเห็นทารกได้ชัดเจนแล้วค่ะ แต่หากเป็นคนที่มีรอบเดือนไม่สม่ำเสมอ ระยะห่างระหว่างรอบเดือนนานมากกว่า 1 เดือนหรือจำวันที่ประจำเดือนมาครั้งสุดท้ายไม่ชัดเจน การคำนวณอายุครรภ์จากการนับประจำเดือนอาจคลาดเคลื่อนไปได้บ้างอย่างไรก็ตามโดยปกติแล้วจะเริ่มเห็นตัวอ่อนทารกได้ตั้งแต่อายุครรภ์ที่ 6 สัปดาห์ พออายุครรภ์ที่ 7 สัปดาห์ จะเห็นทารกได้ชัดเจน และเห็นการเต้นของหัวใจของทารกได้ชัด และเมื่ออายุครรภ์ที่ 8 สัปดาห์เป็นต้นไป จะเห็นทารกเป็นรูปร่างที่ชัดเจน มีส่วนศีรษะ ลำตัว และแขนขาดังนั้นหากเลยอายุครรภ์ที่ 7 สัปดาห์ไปแล้วพบแต่ถุงการตั้งครรภ์แต่ยังไม่พบตัวอ่อนทารก จะถือว่าเป็นท้องลมหรือท้องหลอก (blighted ovum) ค่ะการท้องลมนั้น เป็นการท้องที่ไม่สามารถจะตั้งครรภ์ต่อไปได้ เนื่องจากทารกเสียชีวิตไปแล้ว การดูแลรักษา มีหลายวิธี ได้แก่1.รอให้แท้งออกมาเอง โดยธรรมชาติแล้ว เมื่อไม่สามารถดำเนินการตั้งครรภ์ต่อไปได้ มักจะมีการแท้งออกมาเองภายในประมาณ 2 สัปดาห์หลังทารกเสียชีวิตแล้ว2. การใช้ยาเหน็บช่องคลอด3. การขูดมดลูกแนะนำให้ปรึกษากับแฟนและคุณที่ดูแลถึงแนวทางการรักษาที่เหมาะสมกับแต่ละคนค่ะแม้การตั้งครรภ์ครั้งนี้จะไม่สำเร็จ แต่โอกาสที่จะตั้งครรภ์ก็ยังมีได้อยู่ค่ะ เป็นกำลังใจให้นะคะ